Paddle Stuff forlængere til trailerhylder
Med Paddle Stuff forlængere til trailerhylder har du mulighed for at få mere ud af din kajaktrailer fra Brenderup eller Variant. Forlængerne skubbes ganske enkelt ind i enden af de bestående hylder efter at eventuelle endepropper er fjernet. NB: Husk at checke om du lovligt kan bruge forlængerne sammen med din bil – se info fra Sikker Trafik herunder Ved brug på begge sider af Brenderup og Variant kajaktrailere kommer den samlede bredde op på 250 cm. Sælges i sæt á 2 stk. og 8 stk. (der skal bruges 16 stk. til hele traileren!) Data Længde: 30 cm. Materiale: Kvadratisk galvaniseret stål 40×40 mm Vægt pr. stk.: Ca. 1,1 kg Passer til: Kajaktrailere fra Brenderup og Variant Hvor bred må min anhænger være? En anhænger må højest være 255 cm bred. Den må dog maksimalt være 70 cm bredere end den bil, der trækker den (35 cm på hver side). Anhængerens bredde er inkl. last, der rager ud over siderne, men uden sidespejle og eventuelle lygter og reflekser. Er traileren eller lasten bredere end 255 cm, må det trækkende køretøj ikke være en person- eller varebil. Hvor lang må min trailer og mit vogntog være? En anhænger til personbil må højest være 12 meter lang inkl. last. Det samlede vogntog (bil og trailer) må ikke være længere end 18,75 meter. Vogntoget og lasten må ikke være til gene eller ulempe for andre i trafikken – fx hvis bagenden svinger meget ud.